ቤተክርስቲያን የፍትህ ቤት ነች ዛሬ ግን ፍትሕ ተጓድሎባታል፤ በዓለማዊ ፍርድ ቤት ሥርዓት እንኳ አንድ ሰው ወንጀለኛ ተብሎ ሲከሰስ የእምነት ክህደት ቃሉን እንዲሰጥ ስለቀረበበትም ክስ የመከላከያ ማስረጃ እንዲያቀርብ ዕድል ይሰጠዋል፤ የሕግ መገኛ የሆነች ቤተክርስቲያን ግን ዛሬ ላይ ሕገ ወጥና አድመኞች በዝተውባት ያሳደገቻቸው ልጆቿ መብታቸው እየተረገጠ፤ ድምጻቸው እየታፈነ፤ አቤቱታቸው ሰሚ እያጣ በግፍ ሲሰደዱ ይታያል የራሄልን ዕንባ የተመለከተ አምላክ ግን ይፈርዳል።አገልጋዮች ከየአውደ ምህረቱ ሲሰደዱ የሚሰማቸው አባት አጥተው እምባቸውን እየረጬ ቤታቸውን ዘግተው ተቀመጡ፤የወንጌል ፍቅር እንቅልፍ ይነሳል ይህንን የቀመሰው ብቻ ነው ስሜቱን የሚረዳው ስለሆነም አገልጋዮቹ የተጠሩበትን የወንጌል አገልግሉት ባሉበትም ቦታ ሆነው በትጋት ሲያገለግሉ እነርሱን እንደ ጠላት ቆጥሮ ማሳደድ በእውነት በእውነተኛው ዳኛ በእግዚአብሔር ዘንድ ያስፈርዳል።
